Document ID: /roh_data/filtered/fineweb-2-filterrobots_roh.jsonl.gz/67680

Exteriur - L'Italia quinta cun pli aut deficit che previs
L'onn che vegn è il deficit da budget da l'Italia probablamain pli aut che previs. El vegn ad esser 2,4% dal product naziunal brut empè da 2,2%, communitgescha il biro dal schef da la regenza Matteo Renzi.
La chombra dals deputads ha approvà cun gronda maioritad la lescha da budget. Questa lescha preveda tranter auter dad eliminar ina taglia immobigliara betg populara e dad augmentar las expensas per la polizia per cumbatter il terrorissem. Il senat, la segunda chombra dal parlament talian, decida glindesdi davart il budget.